b'\n_START_ARTICLE_\nMe\xc4\x91unarodni euharistijski kongres\n_START_PARAGRAPH_\nMe\xc4\x91unarodni euharistijski kongres je me\xc4\x91unarodno okupljanje katolika s ciljem promicanja svijesti o sredi\xc5\xa1njem mjestu euharistije u \xc5\xbeivotu i poslanju Katoli\xc4\x8dke Crkve. Odr\xc5\xbeava se svake \xc4\x8detiri godine._NEWLINE_\xc5\xa0iroki program Kongresa uklju\xc4\x8duje druge liturgijske doga\xc4\x91aje, katehezu, svjedo\xc4\x8danstva i radne skupine u tjednu Kongresa s ciljem isticanja pa\xc5\xbenje za dru\xc5\xa1tvenu zauzetost i dru\xc5\xa1tveni vid euharistije. U sredi\xc5\xa1tu djelokruga Kongresa nalazi se dnevno slavljenje euharistije._NEWLINE_Za pripremu, organizaciju i provedbu smjernica Kongresa unutar Crkve nadle\xc5\xbean je Papinski odbor za me\xc4\x91unarodne euharistijske kongrese._NEWLINE_Prvi kongres odr\xc5\xbean je u lipnju 1881. u Lilleu, a prvi izvan Europe odr\xc5\xbeao se u svibnju 1893. u Jeruzalemu, kao 8. kongres po redu.'